

**เอกสารหมายเลข ๓**

 **แผนการจัดการเรียนรู้ที่บูรณาการหลักธรรมทางพระพุทธศาสนา**

**สถานศึกษาวิถีพุทธชั้นนำ รุ่นที่ ๑2 สังกัดสำนักงานคณะกรรมการการศึกษาขั้นพื้นฐาน**

 **ปีการศึกษา ๒๕64**

แผนการสอนที่แสดงถึงการบูรณาการหลักธรรมในพระพุทธศาสนาสู่การเรียนรู้ร่วมกับกลุ่มสาระการเรียนรู้อื่นๆ ในระดับชั้นใดชั้นหนึ่ง จำนวน ๑ คาบ (ยกเว้นกลุ่มสาระการเรียนรู้สังคมศึกษา ศาสนา และ วัฒนธรรม)

ไม่เกิน ๑ คาบ/๓ หน้ากระดาษ A4 เพื่อพิจารณาการนำไปสู่การใช้จริง และแสดงให้เห็นวิธีจัดการเรียนรู้

ที่ส่งเสริมการปฏิรูปการเรียนรู้แบบ Active Learning (เย็บมุม ๑ ชุด รวม ๔ แผ่นรวมปก)

…………………………………………..........

**แผนการจัดการเรียนรู้ที่ ๑**

**กลุ่มสาระการเรียนรู้วิชาภาษาไทย ชั้นประถมศึกษาปีที่ 6**

**หน่วยการเรียนรู้ สนุกกับนิทานธรรมะ จำนวน 20 ชั่วโมง**

**เรื่อง รู้คิดรู้อ่านจินตนาการเรียนรู้ จำนวน 1 ชั่วโมง**

**ผู้สอน นางสาวชุติกาญจน์ แก้วเกตุ ปีการศึกษา ๒๕๖4**

…………………………………………...........

**๑. มาตรฐานการเรียนรู้/ตัวชี้วัด**

**มาตรฐาน ท ๑.๑** ใช้กระบวนการอ่านสร้างความรู้และความคิด เพื่อนำไปใช้ตัดสินใจแก้ปัญหา

 ในการดำเนินชีวิตและมีนิสัยรักการอ่าน

**มาตรฐาน ท ๓.๑** สามารถเลือกฟังและดูอย่างมีวิจารณญาณ และพูดแสดงความรู้ ความคิดและ

 ความรู้สึกในโอกาสต่างๆ อย่างมีวิจารณญาณและสร้างสรรค์

**ตัวชี้วัด** **ท ๑.๑ ป.6/๓** อ่านเรื่องสั้นๆ อย่างหลากหลาย โดยจับเวลาแล้วถามเกี่ยวกับเรื่องที่อ่าน

**ท ๑.๑ ป.6/7** อธิบายความหมายของข้อมูลจากการอ่านแผนผัง แผนที่ แผนภูมิและกราฟ

**ท ๑.๑ ป.6/8** อ่านหนังสือตามความสนใจและอธิบายคุณค่าที่ได้รับ

**ท ๓.๑ ป.6/1** พูดแสดงความรู้ ความเข้าใจจุดประสงค์ของเรื่องที่ฟังและดู

**ท ๓.๑ ป.6/๔** พูดรายงานเรื่องหรือประเด็นที่ศึกษาค้นคว้าจากการฟังการดูและการสนทนา

**2. สาระสำคัญ**

การอ่านจับใจความเป็นการอ่านเพื่อหาใจความสำคัญของเรื่อง โดยจะใช้การวิเคราะห์และจินตนาการเข้ามามีส่วนร่วม ยิ่งอ่านเท่าไรยิ่งมีความรู้มากขึ้น เมื่อมีความรู้มากขึ้นนักเรียนจะมีความมั่นใจในตัวเองมากขึ้น และกล้าที่จะแสดงออกหรือแสดงความคิดเห็นมากขึ้นอีกด้วย การอ่านที่ดีนั้นคือต้องจดจำรายละเอียดต่างๆของเรื่องที่อ่านได้ เช่น ตัวละคร เหตุการณ์ที่เกิดขึ้น เป็นต้น และสามารถสรุปสาระสำคัญที่เป็นแก่นหลักหรือใจความสำคัญของเรื่องที่อ่านได้ พร้อมทั้งสามารถนำไปประยุกต์ใช้เป็นแนวทางในการดำเนินชีวิตได้ต่อไป

**3. จุดประสงค์การเรียนรู้**

**3.๑ ความรู้ (K)**

3.1.1 นักเรียนอ่าน ดู วิเคราะห์และตอบคำถามจากเรื่องที่อ่านได้

3.๑.2 นักเรียนมีความรู้ความเข้าใจเกี่ยวกับหลักการอ่านจับใจความสำคัญได้อย่างถูกต้อง

**3.๒ ทักษะ (P)**

3.2.1 นักเรียนสรุปใจความสำคัญของเรื่องที่อ่านได้

3.๒.2 นักเรียนพูดนำเสนอผลงานได้

3.2.3 นักเรียนสามารถนำหลักธรรมที่ได้จากการอ่านไปประยุกต์ใช้ในการดำเนินชีวิตได้

 (บูรณาการหลักธรรมจากนิทาน)

**3.๓ เจตคติ (A)**

3.๓.๑ นักเรียนเห็นคุณค่าของการอ่าน

3.3.2 นักเรียนเห็นคุณค่าของการใช้หลักธรรมในการดำเนินชีวิต

**4. สาระการเรียนรู้**

การอ่านจับใจความและการดูแบบพินิจวิเคราะห์ที่ดีและบรรลุวัตถุประสงค์นั้น นักเรียนจะต้องอ่านและดูเรื่องราวได้อย่างเข้าใจ สามารถบอกใจความสำคัญของเรื่องที่อ่านได้ เมื่ออ่านจบให้ตั้งคำถามตนเอง

ว่าเรื่องที่อ่าน มีใคร ทำอะไร ที่ไหน เมื่อไหร่ อย่างไร และสามารถนำสิ่งทีได้อ่านและดูมาวิเคราะห์เหตุการณ์พร้อมหาข้อคิดสอนใจที่ได้รับ เพื่อนำไปใช้ในการตัดสินใจแก้ปัญหาให้เกิดประโยชน์และใช้หลักธรรมจากเรื่องไปใช้การดำเนินชีวิตประจำวันได้อย่างถูกต้อง

**5. แนวทางบูรณาการ**

 สังคมศึกษา ศาสนาและวัฒนธรรม ⮚ พุทธศาสนสุภาษิต , หลักธรรมทางพระพุทธศาสนา

**6. สมรรถนะสำคัญของผู้เรียน**

6.1. ความสามารถในการสื่อสาร

6.๒ ความสามารถในการคิด

**7. คุณลักษณะอันพึงประสงค์**

7.1 รักความเป็นไทย

7.2 มีวินัย

7.3 ใฝ่เรียนรู

 7.4 มุ่งมั่นในการทำงาน

**8. กระบวนการจัดการเรียนรู้**

**★ ขั้นเตรียม**

1. ครูเตรียมสื่อการเรียนการสอน เรื่อง มือยิงก้อนกรวดสอนใจ จากสื่อออนไลน์ผ่านยูทูป(youtube)

คือ https://www.youtube.com/watch?v=YoHUwtym88Q

**ขั้นนำ**

1. นักเรียนทุกคนอ่านนิทานเรื่อง “มือยิงก้อนกรวดสอนใจ” จนจบ จากนั้นให้นักเรียนทั้งหมด 11 คน ในสายชั้นประถมศึกษาปีที่ 6 ออกมาแสดงตามบทบาทในนิทานที่นักเรียนได้อ่าน โดยให้นักเรียนแบ่งบทบาทตัวละครที่เหมาะสมของแต่ละคนกันเอง

(การยกตัวอย่างนิทานให้กับนักเรียนได้อ่านนั้นจะช่วยสร้างจินตนาการการเรียนรู้ การฝึกคิดวิเคราะห์ วางแผน ความสามัคคี และฝึกความกล้าแสดงออกให้แก่นักเรียนได้เป็นอย่างดี อีกทั้งนักเรียนยังได้ลงมือปฏิบัติกิจกรรมด้วยตนเอง)

 **ขั้นการจัดกิจกรรม (** Active Learning )

2. นักเรียนดูสื่อการสอนที่เตรียมไว้ เรื่อง มือยิงก้อนกรวดสอนใจ

 3. นักเรียนร่วมกันอภิปรายวิเคราะห์โครงเรื่อง และลำดับเหตุการณ์ของเรื่อง ตัวอย่างเช่น

- ความสามารถของ Manse คืออะไร ตอบ สามารถยิงก้อนกรวดเป็นรูปต่างๆได้

- พระราชาให้ข้อคิดอะไรกับ Eric ตอบ การตระหนักถึงการให้คนอื่นได้พูด

 และการฟังความเห็นของผู้อื่นเป็น

 สิ่งที่สำคัญ

4. นักเรียนร่วมกันสรุปใจความสำคัญ ข้อคิด และหลักธรรมพุทธศาสนสุภาษิตที่ได้จากนิทานเรื่องนี้

5. นักเรียนแบ่งเป็น 4 กลุ่ม กลุ่มละ 3 คน โดยส่งตัวแทนมารับนิทานสอนใจกลุ่มละ 1 เรื่องและกระดาษชาร์ทแผ่นใหญ่ กลุ่มละ 1 แผ่น เพื่ออ่านและช่วยกันสรุปใจความสำคัญของเรื่องที่อ่านและหลักธรรมพุทธศาสนสุภาษิตที่เกี่ยวข้องลงในกระดาษที่ครูแจกในรูปแบบของแผนผังความคิด (mind mapping)

(โดยสมาชิกจะต้องช่วยเหลือกันระหว่างปฏิบัติงานกลุ่ม และมอบหมายงานที่เหมาะสมกับศักยภาพของสมาชิกในกลุ่มกันเอง เป็นการส่งเสริมคุณธรรมและทำให้บรรลุวัตถุประสงค์ การบูรณาการหลักธรรมจากนิทานโดยระบุหลักธรรมหรือพุทธศาสนสุภาษิตที่นำไปใช้ในการดำเนินชีวิตได้ เช่น ความซื่อสัตย์ มีวินัย พอเพียง ขยันอดทน อริยสัจ 4 อิทธิบาท 4 เป็นต้น)

6. ครูเดินดูผลงานของนักเรียนแต่ละกลุ่มพร้อมทั้งให้คำปรึกษา ข้อเสนอแนะ/แนวทางตลอดการทำกิจกรรม

 7. นักเรียนแต่ละกลุ่มนำเสนอผลงานหน้าชั้นเรียน โดยทุกคนในกลุ่มต้องมีส่วนร่วมในการนำเสนอผลงาน หลังจากนำเสนอจบนักเรียนแต่ละกลุ่มต้องเปิดโอกาสให้เพื่อนที่เหลือได้ถามคำถามเกี่ยวกับนิทาน ที่กลุ่มของตนเองนำเสนอ

 (ครูพิจารณากำหนดเวลาให้เหมาะสม มีการนำเสนอผลงานอย่างพอประมาณกับเวลา นักเรียนต้องวางแผนกับสมาชิกในกลุ่มเพื่อที่จะนำเสนอผลงานให้เสร็จทันเวลาที่กำหนด)

 **ขั้นสรุป**

 8. นักเรียนและครูร่วมกันอภิปรายสรุปบทเรียน โดยครูจะเน้นไปในเรื่องของประโยชน์ของการอ่านจับใจความสำคัญและหลักธรรมพุทธศาสนสุภาษิตจากสิ่งที่นักเรียนได้เรียนรู้ไปในคาบเรียนนี้

 9. ตัวแทนนักเรียนของแต่ละกลุ่มนำผลงานที่ออกมานำเสนอส่งครูหน้าชั้นเรียน จากนั้นจึงนำผลงานไปติดที่ป้ายนิเทศตามจุดต่างๆในห้องเรียน เพื่อให้เพื่อนได้ศึกษาและแลกเปลี่ยนการเรียนรู้กันระหว่างกลุ่ม

**9. สื่อและแหล่งเรียนรู้**

- สื่อนิทานออนไลน์ผ่านยูทูป (youtube) เรื่อง “มือยิงก้อนกรวดสอนใจ”

- นิทานพื้นบ้านสอนใจจำนวน 4 เรื่อง (เศรษฐีเจ้าเล่ห์กับลูกสาวชาวนา/หมาป่ากับต้นไม้

ศักดิ์สิทธิ์/ลูกตัญญู/สามพี่น้องกับกิ่งไม้)

 - หนังสือเรียนสังคมศึกษา ศาสนาและวัฒนธรรม (หลักธรรมและพุทธศาสนสุภาษิต)

**๑0. การวัดและประเมินผล**

- การสังเกตพฤติกรรมการอ่าน การดู และตอบคำถามของนักเรียนรายบุคคล

 - การสังเกตพฤติกรรมการทำงานกลุ่ม

 - การตรวจผลงาน/การนำเสนอผลงาน

ลงชื่อ................................................... ครูผู้สอน

 (นางสาวชุติกาญจน์ แก้วเกตุ)

ความคิดเห็นของผู้บริหาร

............................................................................................................................................................................. ............................................................................................................................................................................

(นายกฤษณะ สุพงศ์)

ผู้อำนวยการโรงเรียนวัดดอนไข่เต่า